Arvoitus
Nuor Persevs leikkas Medusalta pään
 kun säikkynyt ei gorgonkatsetta
 ja graioin myrkkykärkihampaita,
 vaan teki työn mit tuli tekemään.

 Hän käytti silloin siipikenkiään,
 kun gorgonkäärmeet kintereillä hiipi,
 tai Poseidon, tuo peto ruokosiipi,
 oli Andromedan ryöstämäisillään.

 Kun kunnialla lensi surmalennon,
 niin palkkioksi Andromedan hennon
 nuor Persevs Kefevs kuninkaalta sai.

 Mä otin vertauksen vieraan vennon,
 kun kysyn: meillä Andromeda ken on
 ja Poseidon? – sen kaikki arvaa kai.

1913.